CELEX: 62018CN0378
Language: hu
Date: 2018-06-08 00:00:00
Title: C-378/18. sz. ügy: A Bundesverwaltungsgericht (Németország) által 2018. június 8-án benyújtott előzetes döntéshozatal iránti kérelem – Landwirtschaftskammer Niedersachsen kontra Reinhard Westphal

27.8.2018   
            
            
               HU
            
            
               Az Európai Unió Hivatalos Lapja
            
            
               C 301/14
            
         
      A Bundesverwaltungsgericht (Németország) által 2018. június 8-án benyújtott előzetes döntéshozatal iránti kérelem – Landwirtschaftskammer Niedersachsen kontra Reinhard Westphal
      (C-378/18. sz. ügy)
      (2018/C 301/19)
      Az eljárás nyelve: német
      
         A kérdést előterjesztő bíróság
      
      Bundesverwaltungsgericht
      
         Az alapeljárás felei
      
      
         Felperes: Landwirtschaftskammer Niedersachsen
      
         Alperes: Reinhard Westphal
      
         Az előzetes döntéshozatalra előterjesztett kérdések
      
      
                  1)
               
               
                  A 2419/2001/EK rendelet (1) 49. cikkének (6) bekezdése értelmében vett elévülés a támogatás kifizetésével kezdődik vagy az elévülés kezdetére a 2988/95/EK, Euratom rendelet (2) 3. cikke (1) bekezdésének, jelen esetben második albekezdésének első mondata irányadó?
               
            
                  2)
               
               
                  A 2988/95/EK, Euratom rendelet 2. cikke (2) bekezdésének második mondata értelmében vett közigazgatási szankciókra vonatkozó rendelkezéseknek minősülnek-e a 2419/2001/EK rendelet 49. cikkének (6) bekezdése, valamint a 2988/95/EK, Euratom rendelet 3. cikkének (1) bekezdése szerinti elévülési szabályok?
               
            
                  3)
               
               
                  Alkalmazható-e analógia útján a 2419/2001/EK rendelet 52a. cikke, amely a 2419/2001/EK rendelet 49. cikke (5) bekezdésének visszamenőleges alkalmazásáról rendelkezik, a 2419/2001/EK rendelet 49. cikkének (6) bekezdésére?
                  Amennyiben a 2988/95/EK, Euratom rendelet 3. cikke (1) bekezdése második albekezdésének első mondata alkalmazható (első kérdés), úgy a további kérdések megválaszolása nem szükséges; amennyiben nem alkalmazható, úgy a második kérdésre adott igenlő válasz esetén a harmadik kérdés elintézettnek tekinthető.
               
            
         (1)  A 3508/92/EGK tanácsi rendelettel az egyes közösségi támogatási intézkedésekre vonatkozóan létrehozott egységes igazgatási és ellenőrzési rendszer részletes alkalmazási szabályainak megállapításáról szóló, 2001. december 11-i 2419/2001/EK bizottsági rendelet (HL 2001. L 327., 11. o.; magyar nyelvű különkiadás 3. fejezet, 34. kötet, 308. o.).
      
         (2)  Az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelet (HL 1995. L 312., 1. o; magyar nyelvű különkiadás 1. fejezet, 1. kötet, 340. o.).